**Zmluva o dielo**

uzavretá podľa § 536 a nasl. zákona č. 513/1991 Zb. Obchodný zákonník v platnom znení

(ďalej len „**Obchodný zákonník**“) medzi zmluvnými stranami:

1. **Objednávateľ:**

Obchodný názov: **Univerzitná nemocnica Martin**

Sídlo: Kollárova 2, 036 59 Martin

Zastúpená: MUDr. Dušan Krkoška, PhD., MBA, riaditeľ

IČO: 00365327

DIČ: 2020598019

IČ DPH: SK2020598019

Bankové spojenie: Štátna pokladnica Bratislava

IBAN: SK84 8180 0000 0070 0028 1377

na strane druhej (ďalej len „**Objednávateľ**“)

a

1. **Zhotoviteľ:**

Obchodný názov:

Sídlo:

Zastúpená:

IČO:

DIČ:

IČ DPH:

Zapísaná:

Bankové spojenie:

Číslo účtu:

IBAN:

na strane druhej (ďalej len „**Zhotoviteľ**“)

**Článok I.**

**Úvodné ustanovenia**

1.1 Objednávateľ je Univerzitná nemocnica Martin, ktorá pripravuje výstavbu Novej univerzitnej nemocnice v Martine – Univerzitnej nemocnice sv. Martina, v projektovej dokumentácii pod názvom „Nemocnica budúcnosti Martin“ (ďalej len „stavba“).

1.2 Táto zmluva sa uzatvára na „**Archeologické služby -** **archeologický výskum“** (ďalej len „**Dielo**“) v rámci predprojektovej a projektovej prípravy pre realizáciu verejného obstarávania na dodávateľa projektovej dokumentácie a stavebných prác na stavbu uvedenú v bode 1.

**Článok II.**

**Predmet zmluvy**

2.1 Predmetom tejto zmluvy je záväzok Zhotoviteľa vykonať pre Objednávateľa Dielo v rozsahu a za podmienok dohodnutých v tejto zmluve.

Zhotoviteľ vykoná archeologický, predstihový a záchranný výskum a vypracuje výskumnú dokumentáciu v zmysle **Rozhodnutia Krajského pamiatkového úradu Žilina č.** **KPUZA-2021/1741-4/18117/OPO, zo dňa 09.03.2021** na základe výsledkov a zistení z **„*Výskumnej správy z I., II.a) etapy pamiatkového archeologického výskumu č. výskumu 2/2022“*, Vyjadrenia Krajského pamiatkového úradu Žilina KPUZA-2022/17290-1/68417/OPO, zo dňa 10.08.2022, Vyjadrenia Krajského pamiatkového úradu Žilina KPUZA-2022/15827-3/67741/OPO zo dňa 10.8.2022**, **Rozhodnutia Krajského pamiatkového úradu Žilina č.** **KPUZA-2021/67-5/17729/KOP, zo dňa 08.03.2021** (ďalej **„Dielo“**).

Výstupom Diela je výskumná dokumentácia ako uzavretý autorizovaný dokument vrátane stanoviska pamiatkového úradu.

Špecifikácia predmetu plnenia tvorí ako príloha č. 1 neoddeliteľnú súčasť tejto zmluvy.

2.2 Zhotoviteľ sa zaväzuje vykonať pre Objednávateľa Dielo v súlade s príslušnými právnymi predpismi Slovenskej republiky a Európskej únie tak, aby sa zabezpečila lokalizácia archeologických nálezov na miestach, na ktorých sa bude realizovať predmetná stavba alebo zemné práce s ňou súvisiace, resp. na miestach, ktoré by sa v dôsledku stavby v budúcnosti stali neprístupné.   
Objednávateľ sa zaväzuje zaplatiť Zhotoviteľovi dohodnutú odplatu za vykonané Dielo podľa čl. III tejto zmluvy.

2.3 Objednávateľ sa zaväzuje poskytnúť Zhotoviteľovi všetku potrebnú súčinnosť, najmä tým, že Zhotoviteľovi v dohodnutom čase oznámi všetky informácie a predloží mu všetky dokumenty potrebné pre riadne vykonanie Diela.

2.4 Objednávateľ sa zaväzuje počas uskutočňovania Diela spolupracovať so Zhotoviteľom.

2.5 Zhotoviteľ sa zaväzuje zachovávať mlčanlivosť o všetkých skutočnostiach, ktoré Objednávateľ označí ako dôverné, z ktorých povahy vyplýva, že ide o dôverne informácie, alebo ktoré sú predmetom obchodného tajomstva.

2.6 Zhotoviteľ oboznámi Objednávateľa so začiatkom a koncom terénnych archeologických prác.

2.7 Zhotoviteľ sa zaväzuje zhotoviť Objednávateľovi Dielo podľa jeho pokynov, pričom na nesprávny alebo nevhodný pokyn je povinný Objednávateľa upozorniť.

2.8 Zhotoviteľ je povinný pri vykonaní Diela podľa tejto zmluvy postupovať s odbornou starostlivosťou, v súlade s touto zmluvou vrátane jej príloh, východiskovými podkladmi Diela, zákonom o ochrane pamiatkového fondu č. 49/2002 Z. z. v platnom znení a ďalšími  príslušnými všeobecne záväznými právnymi predpismi vzťahujúcimi sa na Dielo, konať čestne a svedomito, dôsledne využívať všetky právne prostriedky a v záujme Objednávateľa uplatňovať všetko, čo podľa svojho presvedčenia pokladá za prospešné na účel riadneho plnenia povinností podľa tejto zmluvy. Pritom je tiež povinný dbať na účelnosť a hospodárnosť vykonávaného Diela a poskytovať ho v súlade so Zákonom o VO.

2.9 Zhotoviteľ bude vykonávať Dielo osobne, pričom subdodávateľa smie použiť len s písomným súhlasom Objednávateľa.

2.10 Zhotoviteľ sa zaväzuje vypracovať a odovzdať výskumnú dokumentáciu v súlade s ustanoveniami § 7 a § 10 Vyhlášky Ministerstva kultúry SR č. 231/2014 Z. z.. Výskumná dokumentácia sa odovzdáva ako uzavretý autorizovaný dokument v 6 (šiestich) vyhotoveniach, v pevnej väzbe vo formáte A4 s číslovanými stranami vrátane stanoviska pamiatkového úradu a 1x v elektronickej podobe vo formáte PDF s podpisom a pečiatkou na USB kľúči.

**Článok III.**

**Odplata a platobné podmienky**

3.1 Celková odplata za zhotovenie Diela uvedeného v bode 2.1 tejto zmluvy je stanovená dohodou zmluvných strán v súlade so zákonom č. 18/1996 Z. z. o cenách v platnom znení a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon NR SR č. 18/1996 Z. z. o cenách v platnom znení v sume:

|  |  |  |  |  |
| --- | --- | --- | --- | --- |
| **Tab. archeologické služby – archeologický výskum** | | | | |
| **Stavba** | **popis** | **cena celkom**  **[€] bez DPH** | **DPH** | **cena celkom**  **[€] s DPH** |
| **NBM** | II.b) etapa archeologického výskumu | - | - | **-** |
| III. etapa archeologického výskumu | - | - | **-** |
| **KaS** | Archeologický výskum | - | - | **-** |
| **SDN** | I. etapa archeologického výskumu | - | - | **-** |
| II. etapa archeologického výskumu | - | - | **-** |
| III. etapa archeologického výskumu | - | - | **-** |
| **VN** | Archeologický výskum - VN prípojka - káblová - dĺžka trasy mimo "NBM“, "KaS" a "SDN" = 1040 mb | - | - | **-** |
|  | Archeologický výskum - VN prípojka - vzdušná |  |  |  |
|  | Výskumná dokumentácia / Záverečná správa | - | - | **-** |
|  | **Cena celkom archeologické služby – archeologický výskum** | | | **-** |

**Spolu slovom: ......................................... eur vrátane DPH,** pričom zahŕňa všetky náklady spojené s poskytovaním Služieb. Špecifikácia ceny tvorí ako príloha č. 1 neoddeliteľnú súčasť tejto zmluvy.

3.2 Objednávateľ umožní Zhotoviteľovi čiastkovú fakturáciu v súlade s časťami zadefinovanými v opise predmetu zákazky. Posledná faktúra bude Zhotoviteľom vystavená po odovzdaní výskumnej dokumentácie (záverečnej hodnotiacej správy) v počte 6 paré na základe preberacieho protokolu Objednávateľovi. Objednávateľ sa zaväzuje zaplatiť Zhotoviteľovi odplatu za Dielo na základe Zhotoviteľom vystavenej faktúry a v súlade s bodom 3.1 tejto Zmluvy.

3.3 Zmluvné strany sa dohodli na splatnosti faktúry v dĺžke 30 dní od jej vystavenia. Zhotoviteľ je povinný vystaviť faktúru za poskytnuté služby do pätnástich dní odo dňa jeho riadneho poskytnutia, najneskôr však do piateho pracovného dňa v mesiaci, nasledujúceho po mesiaci, v ktorom bola služba poskytnutá. Faktúra musí byť doručená Objednávateľovi bez zbytočného zdržania po jej vystavení. Fakturovaná suma bude uhradená bankovým prevodom na účet Zhotoviteľa uvedený v záhlaví tejto zmluvy, alebo na iný účet, ktorý Zhotoviteľ na tento účel Objednávateľovi vopred písomne oznámi. Súčasťou faktúry bude podrobný súpis častí diela.

3.4 Faktúra vystavená Zhotoviteľom musí spĺňať náležitosti daňového dokladu a musí obsahovať aspoň nasledujúce údaje: obchodné meno, sídlo, IČO a DIČ Zhotoviteľa, názov, sídlo, IČO a DIČ Objednávateľa, číslo tejto zmluvy, číslo faktúry, deň vystavenia a deň splatnosti faktúry, označenie finančného ústavu Zhotoviteľa a číslo jeho účtu, na ktorý má byť platba poukázaná, názov služby, výšku fakturovanej sumy bez DPH, sadzbu DPH, fakturovanú sumu celkom vrátane DPH, podpis a pečiatka oprávnenej osoby.

3.5 Ak Objednávateľ zistí nesprávnosť alebo neúplnosť faktúry a/alebo priloženého súpisu častí Diela, Objednávateľ je oprávnený bez zbytočného zdržania vyzvať Zhotoviteľa, aby nedostatky odstránil alebo doplnil, a na tento účel je povinný poskytnúť mu potrebnú súčinnosť. Zhotoviteľ je povinný opätovne doručiť Objednávateľovi opravenú faktúru a súpis častí Diela bez zbytočného odkladu, najneskôr do 10 dní od doručenia výzvy Objednávateľa na ich opravu. Po opätovnom doručení opravenej/doplnenej faktúry a súpisu častí Diela sa počíta lehota splatnosti odznova. Faktúru a súpis častí Diela je možné vrátiť opakovane iba v prípade, ak Zhotoviteľ napriek tomu, že bol vyzvaný, chybu neopravil, alebo sa chyba vyskytla v doplnených/zmenených údajoch; v takom prípade má Objednávateľ právo opakovane žiadať o prepracovanie faktúry a súpisu častí Diela a lehota splatnosti po ich doručení plynie odznova.

3.6 Zhotoviteľ sa zaväzuje, že bez písomného súhlasu Objednávateľa nepostúpi svoje peňažné pohľadávky, ktoré vzniknú z tejto zmluvy iným tretím osobám. Postúpenie pohľadávky zo strany Zhotoviteľa tretej osobe bez súhlasu Objednávateľa je neplatné. Súhlas Objednávateľa je platný len za podmienky, že bol na takýto úkon udelený predchádzajúci súhlas Ministerstva zdravotníctva SR. Porušenie takéhoto zákazu je sankcionované zmluvnou pokutou vo výške 2% z istiny pohľadávky postúpenej v rozpore so zákazom. Uvedené sa neuplatní, ak osobitný právny predpis vzťahujúci sa na pohľadávku vyplývajúcu z takejto zmluvy vylučuje možnosť podmieniť postúpenie pohľadávky súhlasom Objednávateľa ako dlžníka.

3.7 Zmluvné strany sa dohodli, že Zhotoviteľ neprijme vyhlásenie podľa § 303 a nasl. Obchodného zákonníka a porušenie takéhoto zákazu je sankcionované zmluvnou pokutou vo výške 2 % z istiny pohľadávky. Uvedené sa neuplatní, ak osobitný právny predpis vylučuje uzavretie dohody podľa predchádzajúcej vety.

**Článok IV.**

**Miesto a čas plnenia**

4.1 Miesto plnenia tejto zmluvy bude prebiehať v rozsahu stavby „Nemocnica budúcnosti Martin   
(NBM)“ na pozemkoch (viď. Príloha č. 11), v rozsahu stavby „Veľká hora - Komunikácie a siete (KaS)“ na pozemkoch (viď. príloha č. 11), v rozsahu stavby „Sekundárne dopravné napojenie (SDN)“ na pozemkoch (viď. príloha č. 11), v rozsahu stavby „VN prípojka pre Nemocnicu budúcnosti Martin (VN)“ na pozemkoch (viď. príloha č. 11).

4.2 Dielo je Zhotoviteľ povinný vykonať do 25 týždňov od protokolárneho prebratia lokality, ktoré prebehne po prvej etape zemných prác, t.j. po skrývke vrchnej vrstvy ornice. Za ukončenie diela sa považuje odovzdanie **výskumnej dokumentácie** (záverečnej hodnotiacej správy z vykonávania pamiatkového archeologického výskumu)v sídle Objednávateľa.

**Článok V.**

**Odovzdanie a prevzatie diela**

5.1 Záväzok Zhotoviteľa vykonať Dielo podľa tejto zmluvy sa považuje za splnený

(i) riadnym a včasným vykonaním Diela a

(ii) prevzatím odovzdaného Diela objednávateľom podpísaním preberacieho protokolu.

5.2 Dielo sa považuje za riadne zhotovené, ak bolo Zhotoviteľom zhotovené v súlade s touto zmluvou vrátane jej príloh, východiskovými podkladmi Diela, príslušnými všeobecne záväznými právnymi predpismi vzťahujúcimi sa na Dielo.

5.3 Dielo sa považuje za včas zhotovené, ak bolo riadne zhotovené a Objednávateľovi odovzdané ako celok v lehote podľa článku IV tejto zmluvy.

* 1. Zhotoviteľ zodpovedá za to, že Dielo je zhotovené podľa tejto zmluvy.

**Článok VI .**

**Zmluvné pokuty, sankcie**

6.1 V prípade omeškania Objednávateľa so zaplatením odplaty podľa čl. III tejto zmluvy, môže Zhotoviteľ uplatniť nárok na úrok z omeškania podľa ustanovenia § 369 ods. 2 Obchodného zákonníka a nariadenia vlády č.21/2013 Z.z. v platnom znení.

6.2 V prípade omeškania Zhotoviteľa s dodaním diela môže uplatniť Objednávateľ voči Zhotoviteľovi zmluvnú pokutu vo výške 0,5 % z ceny nedodaného predmetu plnenia za každý deň omeškania, maximálne však 10 % z ceny Diela. Zhotoviteľ sa zaväzuje zmluvnú pokutu uhradiť do 30 dní od doručenia výzvy Objednávateľa k úhrade zmluvnej pokuty s uvedením potrebných údajov k vykonaniu úhrady.

6.3 Zmluvnou pokutou nie je dotknutý nárok na náhradu škody.

6.4 Splnením záväzku Zhotoviteľa zaplatiť Objednávateľovi zmluvnú pokutu nezaniká povinnosť Zhotoviteľa, ktorej plnenie je zabezpečené dohodou o zmluvnej pokute. Ukončením zmluvného vzťahu nie je dotknuté právo na náhradu škody a uplatnenia si zmluvnej pokuty.

6.5 Zmluvné strany sa dohodli, že ustanovenie o zmluvnej pokute zostáva v platnosti aj po uplynutí platnosti tejto zmluvy.

**Článok VII.**

**Zánik zmluvy**

7.1 Zmluvný vzťah založený touto zmluvou zaniká:

a) jej splnením, t. j. riadnym zhotovením Diela uvedeného v bode 2.1 tejto zmluvy,

b) písomnou dohodou zmluvných strán,

c) jednostranným odstúpením od zmluvy alebo

d) výpoveďou ktoroukoľvek zmluvnou stranou bez uvedenia dôvodu s jednomesačnou výpovednou lehotou, ktorá začína plynúť dňom doručenia výpovede druhej zmluvnej strane.

7.2 Objednávateľ je oprávnený odstúpiť od tejto zmluvy v prípade podstatného porušenia zmluvy zo strany Zhotoviteľa. Za podstatné porušenie tejto zmluvy sa považuje:

1. skutočnosť, ak Zhotoviteľ vykonáva Dielo v rozpore s podmienkami dojednanými v tejto zmluve, a  ktoré Zhotoviteľ neodstránil napriek písomnému upozorneniu Objednávateľa v primeranej dodatočnej lehote poskytnutej mu na tento účel,
2. skutočnosť, ak Zhotoviteľ v  rozpore s touto zmluvou prestal vykonávať Dielo alebo inak prejavil úmysel nepokračovať v plnení tejto zmluvy,
3. iné dôvody stanovené v tejto zmluve alebo vyplývajúce z ustanovení Obchodného zákonníka.

7.3 Zhotoviteľ je oprávnený odstúpiť od tejto zmluvy v prípade podstatného porušenia zmluvných podmienok zo strany Objednávateľa. Za podstatné porušenie zmluvných podmienok sa považuje:

1. skutočnosť, ak Objednávateľ neposkytuje Zhotoviteľovi súčinnosť nevyhnutnú na vykonávanie Diela zo strany Zhotoviteľa,
2. ak Objednávateľ úmyselne zatají Zhotoviteľovi relevantné informácie týkajúce sa predmetu zmluvy, ktoré by mohli mať vplyv na uzavretie tejto zmluvy alebo na postup Zhotoviteľa pri plnení tejto zmluvy,
3. núti Zhotoviteľa k činnosti, ktorú možno kvalifikovať ako protizákonnú,

d) iné dôvody stanovené v tejto zmluve alebo vyplývajúce z ustanovení Obchodného zákonníka.

7.4 Odstúpenie od zmluvy musí mať písomnú formu, musí v ňom byť uvedený dôvod odstúpenia a jeho účinky nastávajú dňom jeho doručenia druhej zmluvnej strane.

7.5 V prípade, ak dôjde k zániku tejto zmluvy v dôsledku odstúpenia niektorej zo zmluvných strán od zmluvy, Zhotoviteľ ukončí všetky práce na Diele, je však povinný Objednávateľa upozorniť na opatrenia potrebné na to, aby sa zabránilo vzniku škody bezprostredne hroziacej Objednávateľovi alebo životnému prostrediu nedokončením začatých prác.

**Článok VIII.**

**Záverečné ustanovenia**

8.1 Táto zmluva nadobúda platnosť dňom jej podpisu zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.

8.2 Táto zmluva môže byť doplnená alebo zmenená len na základe písomného dodatku podpísaného oboma účastníkmi zmluvy. V prípade významných a nepredvídateľných nálezov vyžadujúcich si osobitý prístup, túto zmluvu možno meniť a dopĺňať len formou písomných, číslovaných, po sebe idúcich dodatkov, podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto zmluvy, kde budú dohodnuté podmienky vykonania nevyhnutného záchranného archeologického výskumu.

8.3 Záväzkové vzťahy založené touto zmluvou sa spravujú ustanoveniami Obchodného zákonníka v platnom znení, zákona o ochrane pamiatkového fondu č. 49/2002 Z. z. v platnom znení a ďalšími príslušnými všeobecne záväznými právnymi predpismi Slovenskej republiky.

8.4 Zmluvné strany sa dohodli, že v prípade vzájomnej písomnej korešpondencie sa jej doručenie bude uskutočňovať osobne, doporučenou listovou zásielkou s doručenkou alebo kuriérom prípadne inou dohodnutou formou na adresu zmluvnej strany uvedenú v záhlaví tejto zmluvy alebo na inú oznámenú adresu. V prípade neúspešného doručenia, vrátane odmietnutia zásielky sa deň vrátenia zásielky odosielateľovi bude považovať za deň riadneho doručenia.

8.5 Zmluvné strany sa týmto zaväzujú, že vynaložia všetko úsilie, ktoré je od nich možné spravodlivo požadovať, aby došlo k urovnaniu všetkých sporov, rozporov alebo nárokov vzniknutých medzi nimi z tejto zmluvy a v súvislosti s ňou zmierom. Ak zmluvné strany nevyriešia akýkoľvek spor, ktorý vznikne z tejto zmluvy, vrátane sporu o jej platnosť, výklad alebo zrušenie, zmierom, bude riešený pred príslušným súdom Slovenskej republiky.

8.6 Ak sa preukáže, že niektoré z ustanovení tejto zmluvy je neplatné alebo neúčinné, takáto neplatnosť alebo neúčinnosť nemá za následok neplatnosť alebo neúčinnosť ďalších ustanovení zmluvy, alebo samotnej zmluvy ako celku, ak je možné takéto neplatné alebo neúčinné ustanovenie oddeliť od zvyšku tejto zmluvy. V takomto prípade sa obe zmluvné strany zaväzujú bezodkladne formou dodatku nahradiť takéto ustanovenie novým tak, aby bol zachovaný účel sledovaný príslušným neplatným či neúčinným ustanovením v čase jeho prijatia, resp. uzavretia tejto zmluvy. Do času uzatvorenia dodatku platia príslušné zákonné ustanovenia svojim účelom a zmyslom čo najbližšie neplatnému či neúčinnému ustanoveniu.

8.7 Táto zmluva je vyhotovená v štyroch rovnopisoch, pričom pre každú zmluvnú stranu sú určené dva rovnopisy.

8.8 Zmluvné strany vyhlasujú, že si túto zmluvu pozorne prečítali, jej obsahu porozumeli a ten predstavuje ich skutočnú a slobodnú vôľu zbavenú akéhokoľvek omylu. Svoje prejavy vôle obsiahnuté v tejto zmluve zmluvné strany považujú za určité a zrozumiteľné, vyjadrené nie v tiesni a za nápadne nevýhodných podmienok. Zmluvné strany na znak svojho súhlasu s obsahom zmluvy túto zmluvu podpísali*.*

8.9 Neoddeliteľnou súčasťou zmluvy sú prílohy:

**Príloha č. 1 -** Špecifikácia predmetu plnenia / Špecifikácia ceny

**Príloha č. 2 -** Rozhodnutie Krajského pamiatkového úradu Žilina č. KPUZA-2021/1741-4/18117/OPO, zo dňa 09.03.2021

**Príloha č. 3 -** Výskumná správa z I., II. a) etapy pamiatkového archeologického výskumu č. výskumu 2/2022

**Príloha č. 4 -** Vyjadrenie KPÚ Žilina zo dňa 19.4.2022 mailová komunikácia

**Príloha č. 5 -** Vyjadrenie Krajského pamiatkového úradu Žilina KPUZA-2022/17290-1/68417/OPO, zo dňa 10.08.2022

**Príloha č. 6 -** Vyjadrenie Krajského pamiatkového úradu Žilina KPUZA-2022/15827-3/67741/OPO, zo dňa 10.08.2022

**Príloha č. 7 -** Rozhodnutie Krajského pamiatkového úradu Žilina č. KPUZA-2021/67-5/17729/KOP, zo dňa 08.03.2021

**Príloha č. 8 -** SDN\_DUR\_A\_C0a\_sit\_suvisiacich\_PD

**Príloha č. 9 -** SDN\_DUR\_D1\_koordinacna\_situacia\_750

**Príloha č. 10 -** UNsvM\_situacia\_prieskumne\_prace–archeologia

**Príloha č. 11 -** UNsvM\_ucastnici\_uzemneho\_konania

V ......................................... dňa ................. V ......................................... dňa ..................

|  |  |  |
| --- | --- | --- |
| **Objednávateľ:** |  | **Zhotoviteľ:** |
| MUDr. Dušan Krkoška, PhD., MBA  riaditeľ |  |  |

Príloha č. 1

**Špecifikácia predmetu plnenia / Špecifikácia ceny**

Predmetom verejného obstarávania sú **„Archeologické služby – archeologický výskum**“ pre Univerzitnú nemocnicu Martin, ktorá pripravuje výstavbu novej nemocnice pod názvom **„Univerzitná nemocnica sv. Martina“**, s názvom stavby v projektovej dokumentácii **„Nemocnica budúcnosti Martin“** (ďalej len „stavba“), konkrétne:

Predmetom verejného obstarávania je vykonanie archeologického, predstihového a záchranného výskumu a vypracovanie výskumnej dokumentácie v zmysle **Rozhodnutia Krajského pamiatkového úradu Žilina č.** **KPUZA-2021/1741-4/18117/OPO, zo dňa 09.03.2021** (viď. príloha č. 2),na základe výsledkov a zistení (viď príloha 3) **„*Výskumná správa z I., II.a) etapy pamiatkového archeologického výskumu č. výskumu 2/2022“*, Vyjadrenia Krajského pamiatkového úradu Žilina KPUZA-2022/17290-1/68417/OPO, zo dňa 10.08.2022** (viď. príloha č. 5), **Vyjadrenia Krajského pamiatkového úradu Žilina KPUZA-2022/15827-3/67741/OPO zo dňa 10.8.2022** (viď. príloha č. 6), **Rozhodnutia Krajského pamiatkového úradu Žilina č.** **KPUZA-2021/67-5/17729/KOP, zo dňa 08.03.2021** (viď. príloha č. 7)pre Univerzitnú nemocnicu Martin, ktorá pripravuje výstavbu novej nemocnice pod názvom **„Univerzitná nemocnica sv. Martina“**, s názvom stavby v projektovej dokumentácii **„Nemocnica budúcnosti Martin“** (ďalej len „stavba“).

**Miesto a rozsah výskumu**:

* Výskum bude prebiehať v rozsahu stavby „Nemocnica budúcnosti Martin (NBM)“ na pozemkoch

(viď. príloha č. 11).

* Výskum bude prebiehať v rozsahu stavby „Veľká hora - Komunikácie a siete (KaS)“ na pozemkoch

(viď. príloha č. 11).

* Výskum bude prebiehať v rozsahu stavby „Sekundárne dopravné napojenie (SDN)“ na pozemkoch

(viď. príloha č. 11).

* Výskum bude prebiehať v rozsahu stavby „VN prípojka pre Nemocnicu budúcnosti Martin (VN)“ na pozemkoch (viď. príloha č. 11).

**Spôsob vykonania pamiatkového archeologického výskumu:**

1. **NBM terénna časť – II.b) a III. etapa archeologického výskumu v zmysle Rozhodnutia Krajského pamiatkového úradu Žilina č. KP a výsledkov a zistení** (viď príloha č. 3) **„*Výskumná správa z I., II.a) etapy pamiatkového archeologického výskumu č.* *výskumu 2/2022“, KP*UZA-2021/1741-4/18117/OPO, zo dňa 09.03.2021** (viď. príloha č. 2).
2. **KaS terénna časť – v zmysle vyjadrenia Krajského pamiatkového úradu Žilina KPUZA-2022/17290-1/68417/OPO, zo dňa 10.08.2022** (viď. príloha č. 5).
3. **SDN terénna časť – v zmysle** **vyjadrenia Krajského pamiatkového úradu Žilina KPUZA-2022/15827-3/67741/OPO, zo dňa 10.08.2022** (viď. príloha č. 6).
4. **VN terénna časť – v zmysle Rozhodnutia Krajského pamiatkového úradu Žilina č. KPUZA-2021/67-5/17729/KOP, zo dňa 08.03.2021** (viď. príloha č. 7).
5. **Vykonanie predstihového výskumu v súlade s § 35 ods. 4 písm. a) pamiatkového zákona, realizovaného na záchranu predpokladaných archeologických nálezov v dostatočnom časovom predstihu, vrátane výkopových prác a geodetického zamerania:**

* Na základe výsledkov a zistení (viď príloha 3) **„*Výskumná správa z I., II.a) etapy pamiatkového archeologického výskumu č. výskumu 2/2022“*** bude nutné uskutočniť skrývku ornice. „Zemina bude z plochy výskumu odstránená. Následný postup bude stanovený po uskutočnení skrývky a pásovom prehĺbení v priestore predpokladaného neolitického domu a jeho bezprostrednom okolí“ ***vyjadrenie KPÚ Žilina zo dňa 19.4.2022 mailová komunikácia*** *(viď. príloha č. 4)*.
* Rozsah výskumu v druhej etape bude súvisieť s výsledkami sondážneho výskumu prvej etapy. Minimálne bude však pozostávať zo sledovania a priebežného dokumentovania plošného odkryvu a ostatných zemných prác na mieste plánovanej stavby.
* V prípade zistenia nehnuteľných archeologických nálezov, ako sú torzá architektúr, bude každý ďalší postup stavebníka a oprávnenej osoby vykonávajúcej výskum konzultovaný s Krajským pamiatkovým úradom v Žiline.
* Ak budú zistené unikátne archeologické situácie, stavebník ich zakomponuje do projektovej dokumentácie podľa pokynov Krajského pamiatkového úradu v Žiline.
* Archeologický odkryv sídliskových objektov bude prebiehať postupne, po pásoch jednotlivých domoch a objektoch, ktoré sa budú skúmať ako komplex.
* Pre dokonalé rozpoznanie reliktov v zemi bude potrebné ešte ručné začistenie plošného odkryvu, ručné odkrývanie archeologických objektov realizovať pomocou bežného náradia (rýľ, lopata, motyka) a drobného náradia (motyčka, špachtľa, štetec) na detailné začistenie nálezu a jeho následnú fotografickú a grafickú dokumentáciu podľa zákona 49/2002 Z.z. o ochrane pamiatkového fondu (ďalej len ako „pamiatkový zákon“).
* Ručné práce uskutočňujú kopáči / brigádnici za prítomnosti minimálne jedného archeológa / archeologického technického pracovníka.
* Ak sa v podloží vyrysujú zahĺbené objekty, zdokumentuje sa ich profil a pôdorys s geodetickým zameraním s prenesením do súradníc a následne sa pristúpi k ich ručnému odbornému vyberaniu.
* Sektorovanie archeologických nálezov sa bude realizovať v prípade zachytenia artefaktov mimo archeologických objektov.
* Hnuteľné archeologické nálezy, ktoré sú podľa § 40 ods. 5 cit. Zák. vlastníctvom Slovenskej republiky budú uložené v depozitároch oprávnenej osoby vykonávajúcej výskum.
* Všetky archeologické nálezy v zmysle definície pamiatkového zákona budú následne presne geodeticky zamerané s podrobným opisom ich nálezových súvislostí.
* Pre dokonalé rozpoznanie reliktov v zemi bude potrebné ešte ručné začistenie plošného odkryvu, ručné odkrývanie archeologických objektov realizovať pomocou bežného náradia (rýľ, lopata, motyka) a drobného náradia (motyčka, špachtľa, štetec) na detailné začistenie nálezu a jeho následnú fotografickú a grafickú dokumentáciu podľa zákona 49/2002 Z.z. o ochrane pamiatkového fondu (ďalej len ako „pamiatkový zákon“),
* Ručné práce, ktoré uskutočňujú kopáči / brigádnici musia byť realizované za prítomnosti minimálne jedného archeológa / archeologického technického pracovníka,

1. **Vykonanie záchranného výskumu podľa § 35 ods. 4 písm. b) pamiatkového zákona realizovaného počas a v súčinnosti s povolenými stavebno-zemnými prácami na záchranu archeologických nálezov a nálezových situácií.**
2. **Predpokladaný čas realizácie archeologického výskumu je 5 mesiacov.**
3. **Výskumná dokumentácia**

Vypracovanie a odovzdanie výskumnej dokumentácie v súlade s ustanoveniami § 7 a § 10 Vyhlášky Ministerstva kultúry SR č. 231/2014 Z. z.. Výskumná dokumentácia sa odovzdáva ako uzavretý autorizovaný dokument v 6 (šiestich) vyhotoveniach, v pevnej väzbe vo formáte A4 s číslovanými stranami vrátane stanoviska pamiatkového úradu a 1x v elektronickej podobe vo formáte PDF s podpisom a pečiatkou na USB kľúči.

Práce je možné fakturovať mesačne na základe archeologického denníka. Splatnosť faktúr 30 dní, fakturujú sa skutočne odvedené práce.

|  |  |  |  |  |
| --- | --- | --- | --- | --- |
| **Tab. A.1) archeologické služby – archeologický výskum** | | | | |
| **Stavba** | **popis** | **cena celkom**  **[€] bez DPH** | **DPH** | **cena celkom**  **[€] s DPH** |
| **NBM** | II.b) etapa archeologického výskumu | - | - | **-** |
| III. etapa archeologického výskumu | - | - | **-** |
| **KaS** | Archeologický výskum | - | - | **-** |
| **SDN** | I. etapa archeologického výskumu | - | - | **-** |
| II. etapa archeologického výskumu | - | - | **-** |
| III. etapa archeologického výskumu | - | - | **-** |
| **VN** | Archeologický výskum - VN prípojka - káblová - dĺžka trasy mimo "NBM“, "KaS" a "SDN" = 1040 mb | - | - | **-** |
|  | Archeologický výskum - VN prípojka - vzdušná |  |  |  |
|  | Výskumná dokumentácia / Záverečná správa | - | - | **-** |
|  | **Cena celkom archeologické služby – archeologický výskum** | | | **-** |